Essen
Essen ass eng Uertschaft an der Gemeng Miersch.

Geographie 
Essen läit op enger Héicht vun 210 m (NG-L) an ass domat deen déifste Punkt an der Gemeng Miersch.

D'Uertschaft läit um lénksen Uwänner vun der Uelzecht an ass iwwer den CR182 mam CR123 op der rietser Säit vum Floss verbonnen, deen a Richtung Süden op Miesdref an a Richtung Norden op Kruuchte leeft.

E Gemengewee leeft laanscht d'Uelzecht an d'Eisebunn op Pëtten, en aneren mécht d'Verbindung mam CR115 tëscht Biissen a Kruuchten.

Geschicht 
Essen war nach ëmmer enk mat Pëtten verbonnen. Ausser e puer Haiser an e puer Häff stoung fréier zu Essen tëscht der Uelzecht an der Eisebunn eng kleng Millen, déi nom Zweete Weltkrich an eng Kraftstroumzentral ëmgebaut gouf, an haut nach funktionéiert, a vum Rescht vun der Uertschaft, zwéi Bauerenhäff, vun der Eisebunn gedeelt ass, iwwer déi eng Barrière an e getrennte Foussgängerpassage féiert.

Fréier stoung op der anerer Säit vun der Uelzecht vis-à-vis vun Essen d'Uertschaft Hilbach mam Hilbacherhaff, Plazen, déi nom Éischte Weltkrich verschwonne sinn.

Biller

Kuckt och 
 Essener Uelzechtmillen

Um Spaweck 

Uertschaften zu Lëtzebuerg